हरियाणा: यूपी में एंटी रोमियो दल की सफलता और असफलता पर अभी बहस चल ही रही है कि अब खबर ये आ रही है कि योगी सरकार की राह पर हरियाणा सरकार ने भी अपना कदम बढ़ा दिया है. यूपी में महिला सुरक्षा और छेड़खानी को लेकर योगी सरकार की एंटी रोमियो स्क्वॉयड की तर्ज पर हरियाणा सरकार ने भी राज्य में ऑपरेशन दुर्गा का गठन किया है.
राज्य में महिलाओं, छात्राओं पर अभद्र टिप्पणी, सड़क से लेकर कालेजों के बाहर छेड़खानी जैसी घटना के रोकथाम के लिए हरियाणा सरकार ने यूपी की योगी सरकार से सबक लेते हुए प्रदेश में ऑपरेशन दुर्गा को शुरू कर दिया है. इसके तहत अब राज्य में शोहदों की खैर नहीं होगी.
ये भी पढ़ें:
बताया जा रहा है कि राज्य के स्कूलों, कॉलेजों और पार्कों के बाहर मुख्यमंत्री के उड़नदस्तों ने इस विशेष अभियान ऑपरेशन दुर्गा की शुरुआत कर दी है. खास बात ये है कि इस ऑपरेशन में महिला पुलिस कर्मियों को भी शामिल किया गया है, ताकि ऑपरेशन दुर्गा के तहत किसी के साथ ज्यादती या फिर गलत न हो जाए.